		                     
                                                                                                           ANEXA 
		                                                                   LA HOTĂRÂREA NR.8/2018
	                                                               A ADUNĂRII GENERALE A ASOCIAȚILOR                  							



                           REGULAMENT DE ORGANIZARE  ȘI FUNCȚIONARE 
                                 AL TRANSPORT PUBLIC LOCAL DEVA S.R.L.




                                                      CAPITOLUL I
                                                  DISPOZIȚII GENERALE

Art.1. TRANSPORT PUBLIC LOCAL DEVA S.R.L. a fost înfiinţată în baza Hotărârii Consiliului Local al Municipiului Deva nr. 26/2018 din 16 Februarie 2018, precum şi a Legii  societăților nr. 31/1990, republicată, cu modificările și completările ulterioare.
Durata de funcţionare a societatii TRANSPORT PUBLIC LOCAL DEVA S.R.L. este nelimitată, cu începere de la data înregistrării la Oficiul Registrului Comerţului Hunedoara.
Art.2. Denumirea unităţii este TRANSPORT PUBLIC LOCAL DEVA S.R.L., persoană juridică română,  având forma juridică de societate cu răspundere limitată, cu sediul în Deva, str. Piaţa Unirii , nr. 4, judeţul Hunedoara, înmatriculată în Registrul Comerţului sub numărul J20/281/2018, având cod fiscal 38961929.
Denumirea unităţii  TRANSPORT PUBLIC LOCAL DEVA S.R.L se va inscripţiona integral pe toate actele, formularele sau documentaţiile întocmite. 
Forma prescurtată a denumirii este „TPLD” care se va întrebuinţa pe ștampila proprie precum și în cazul inscripţionărilor sau siglelor aplicate pe echipamentele de muncă, autovehicule şi utilaje,  sau în cazul textelor unde nu sunt create confuzii pentru utilizare.
Art.3. TRANSPORT PUBLIC LOCAL DEVA S.R.L este subordonată Consiliului Local al Municipiului Deva și este organizată şi funcţionează în conformitate cu legislaţia română în vigoare, cu Actul constitutiv şi cu prevederile prezentului Regulament.
Art.4. Misiunea societății TRANSPORT PUBLIC LOCAL DEVA S.R.L:
Societății TRANSPORT PUBLIC LOCAL DEVA S.R.L îi revine misiunea de a asigura un serviciu de transport public de persoane fiabil, capabil să răspundă necesităților clienților, oferind în principal:
-siguranță și confort la nivelul exigențelor europene;
-protecția mediului;
-personal specializat;
-serviciu de calitate la tarife accesibile;
-administrare eficientă a resurselor alocate.
Scopul principal al activității desfășurate, care are caracter de serviciu de interes public, este acela de a se asigura dreptul de mobilitate al orcărui cetățean, astfel încât transportul public să îndeplinească anumite condiții pentru ca necesitățile de transport ale populației să fie satisfăcute la un nivel superior, atât cantitativ cât și calitativ.
Art.5. Obiectul de activitate al TRANSPORT PUBLIC LOCAL DEVA S.R.L, stabilit în baza clasificărilor activităților din economia națională, cuprinde:
Activitatea principală este conform grupei 493 - Alte transporturi terestre de călători, Clasa 4931 – Trasporturi urbane, suburbane și metropolitane și de călători.
Societatea îşi mai poate desfăşura activitatea şi în următoarele domenii secundare:
3312 – Repararea mașinilor;
4520 – Întreţinerea și repararea autovehiculelor;
4942 – Servicii de mutare;
5221 – Activități de servicii anexe pentru transporturi terestre;
5224 – Manipulări.
Societatea îşi va realiza obiectul de activitate în ţară şi stăinătate în conformitate cu prevederile legale în vigoare urmând a lua toate măsurile necesare îndeplinirii directe sau indirecte a acestuia.
Activităţile cu produse pentru care prin lege se cer avize, acorduri sau autorizaţii prealabile se vor putea desfaşura numai după obţinerea licenţelor sau aprobărilor respective.
Obiectul de activitate al prezentei societăţi poate fi realizat la sediul societăţii, în localuri  proprii sau închiriate, prin reprezentanţe, sucursala, filiala, cât si în târguri, pieţe, locuri de agrement, ambulant, inclusiv stradal  în chioşcuri şi tonete sau în alte locuri unde legea permite pe tot teritoriul ţării.
Obiectul de activitate poate fi modificat, completat,  prin hotărârea asociatului unic,  conform legislaţiei în vigoate.

                                                   CAPITOLUL II
                                      STRUCTURA ORGANIZATORICĂ 
Art.6.  (1) Structura organizatorică și numărul de posturi se aprobă de Adunarea Generală a Asociaților S.C. Transport Public Local Deva S.R.L.
(2) Atribuțiile personalului încadrat în cadrul societății  sunt cele prevăzute în fișele de post.
[bookmark: _GoBack]Art.7. Societatea este condusă de asociatul unic Municipiul Deva reprezentat prin Consiliul Local al Municipiului Deva și de administrator. Asiciatul unic îndeplinește atribuțiile prevăzute de lege ale adunării asociaților.
Art.8. În conformitate cu dispoziţiile în vigoare, TRANSPORT PUBLIC LOCAL DEVA S.R.L. are următoarea structură organizatorică : 
- Adunarea Generala a Asociaţilor ;
- Administratorul societăţii comerciale;
- Director Tehnic;
- Contabil Șef;
- Compartiment Secretariat;
- Compartiment Marketing și Relații cu Publicul;
- Compartiment juridic;
- Compartiment Achiziții Publice;
- Compartiment  Financiar – Contabil, Casierie, Magazie;
- Secția Transport și Siguranța Circulației  care se compune din:
		- Compartiment Coordonare Transport și Siguranța  Circulației;
		- Compartiment Transport;
                       - Compartiment Dispecerat Transport și Control;
                       - Compartiment  Mecanic;
		- Compartiment Întreținere și Spălătorie Auto.

                                               CAPITOLUL III
			                 ATRIBUȚII
Art.9 ADUNAREA GENERALĂ A ASOCIAŢILOR
(1)  Adunarea Generala a Asociaţilor este organul de conducere al societăţii, care decide asupra activităţii acesteia şi asigură politica economică şi comercială .
(2) Hotărârile asociaților se iau în adunarea generală. Adunarea generală decide prin votul reprezentând majoritatea absolută a asociaților. Pentru hotărârile având ca obiect modificarea actului constitutiv este necesar votul tuturor asociaților.
(3) Principalele atribuţii ale Adunării Generale a Asociaţilor sunt următoarele :
a) aprobă bilanțul contabil și contul de profit și pierderi ;
b) să desemneze pe administrator şi să-l revoce, să dea descarcare de activitate precum şi să decidă contractarea auditului financiar, atunci când acesta nu are caracter obligatoriu, potrivit legii;
c) să decidă urmărirea administratorului, directorilor pentru daune pricinuite societăţii, desemnând şi persoana însărcinată să o exercite;
d) aprobă orice modificare a actului constitutive al societății;
e) se pronunţă asupra gestiunii administratorului ;
f) stabileşte bugetul de venituri şi cheltuieli şi programul de activitate pentru anul în curs ;
g) aprobă  contractarea de credite şi constituirea de garanţii; 
h) aprobă efectuarea de investiții ;
i) aprobă organigrama, numărul de personal, statul de funcții și Regulamentul de organizare și funcționare ale societății ;
j) să decidă asupra oricăror altor probleme care intră în competenţa adunării generale a asociaților, conform legii și a hotărârilor Consiliului Local al Municipiului Deva;   
k) să delibereze asupra hotărârilor care îi sunt supuse spre aprobare de către administratorul societății;
l) aprobă dizolvarea și lichidarea societății. 
(4)  Adunarea Generală a Asociaților are loc la cel mult 4 luni de la încheierea exercitiului economic financiar, pentru examinarea bilanţului şi a contului de beneficii şi pierderi pe anul precedent, pentru stabilirea programului de activitate şi bugetului pe anul în curs.
(5)  Adunarea Generală a Asociaţilor  poate fi convocată ori de câte ori este nevoie, de către administratorul societăţii  sau de către asociaţi.

ART.10. ADMINISTRATORUL TRANSPORT PUBLIC LOCAL DEVA S.R.L.
(1)  Administratorul  răspunde în faţa Adunării Generale a Asociaţilor.
(2) Atribuţiile şi responsabilităţile Adminstratorului sunt prevăzute ca anexă la Contractul de Mandat.
(3) Administratorul este mandatat de Adunarea Generală a Asociaţilor  să asigure conducerea societăţii în baza unui contract de mandat, motiv pentru care îndeplinește următoarele responsabilități :
- reprezintă societatea în relaţii cu terţii, pe baza şi în limitele împuternicirii date de către Adunarea Generală a Asociaţilor şi semnează actele care angajează societatea faţă de terţi, în orice domeniu;
- preia, în condiţiile legii, patrimoniul societăţii, asumandu-şi răspunderea de a-l gospodări cu grijă şi eficient, pentru care organizează corespunzator activitatea întregului personal al societăţii ;
- în activitatea sa, administratorul  are putere decizională şi responsabilitatea pentru toate acţiunile întreprinse privind obiectul societăţii ;
- răspunde de respectarea disciplinei contractuale şi financiare, de luarea măsurilor pentru integritatea avutului societăţii, dezvoltarea şi gospodărirea eficientă a resurselor materiale si băneşti ;
- asigura angajarea prin semnături a societăţii în problemele de achiziţii, vânzări, investiţii, producţie etc., luându-se astfel toate măsurile de desfăşurare a unei activităţi corespunzătoare în cadrul societăţii ;
- angajarea cheltuielilor materiale şi băneşti ale societăţii se fac potrivit legii numai de către administratorul societăţii  şi responsabilul compartimentului  financiar-contabil al societăţii ;
- ia măsuri pentru realizarea tuturor sarcinilor ce revin societăţii pentru buna organizare a muncii, pentru ridicarea continuă a eficienţei economice, pentru crearea condiţiilor corespunzatoare de muncă a întregului personal al societăţii ;
- stabileşte măsuri pentru îmbunătăţirea calităţii serviciilor şi organizează controlul tehnic de calitate;
- asigură, prin compartimentele specializate aprovizionarea ritmică, corespunzător cerinţelor procesului muncii, cu materii prime, materiale, combustibil, energie; aplică măsurile pentru reducerea consumurilor de materii prime, materiale, pentru eliminarea cheltuielilor neproductive, optimizarea stocurilor şi a cheltuielilor materiale ;
- ia masuri de stabilire, în colaborare cu furnizorii, a graficelor de livrare a utilajelor şi instalaţiilor pentru investiţii ;
- răspunde pentru luarea tuturor măsurilor de prevenirea şi stingerea incendiilor, precum şi pentru exploatare corespunzătoare a instalaţiilor, utilajelor şi maşinilor ;
- ia măsuri pentru asigurarea pazei tuturor bunurilor din dotarea societăţii; ia în termen toate măsurile necesare recuperării pagubelor aduse bunurilor societăţii ;
- propune spre aprobare Adunării Generale a Asociaţilor regulamentul de organizare și funcţionare, organigrama și statul de funcţii pentru Transport Public Local Deva S.R.L;
- stabileşte pe baza structurii organizatorice şi a R.O.F, modul de lucru şi de colaborare dintre compartimentele din structura funcţională ; organizează controlul îndeplinirii sarcinilor și urmăreşte aplicarea măsurilor aprobate ;
- stabileşte și reactualizează atribuţiile și sarcinile personalului din subordine, în raport cu   modificările intervenite în competențele compartimentelor prin aprobarea fișelor de post;
- încadrează, sancţionează şi eliberează din funcţie personalul societăţii ;
- numeşte, deleagă, împuterniceşte responsabili pe diverse domenii pentru implementarea, monitorizarea şi menţinerea unui sistem operaţional pentru toate activităţile desfăşurate în cadrul societăţii ;
- negociază contractul colectiv de muncă și urmăreşte realizarea prevederilor acestuia;
- constituie garanţiile băneşti în condiţiile prevăzute de lege; 
- promovează proiecte, planuri de lucru etc., în vederea îmbunătăţirii performanţelor serviciilor, eficienţei şi eficacităţii administraţiei societății şi în general pentru îndeplinirea cu succes a acţiunilor încredinţate Societăţii ;
- asigură convocarea Adunării Generale a Asociaţilor ;
- asigură informarea membrilor Adunării Generale a Asociaţilor  asupra desfăşurării activităţii societăţii, în legatură cu principalele probleme rezolvate şi măsurile adoptate ;
- organizează activitatea privind calcularea drepturilor de salarizare şi stimulentelor, precum şi activitatea de raportare a îndeplinirii sarcinilor care condiţionează plata integrală a salariilor ;
- pune la dispoziţia Adunării Generale a Asociaţilor documentele referitoare la activitatea societăţii ;
- pe linie de protectie civilă are obligativitatea respectării tuturor atributiilor stabilite prin legislația în vigoare, în domeniu; 
- asigură dezvoltarea și funcționarea sistemului de control intern managerial, conform OSGG nr.600/2018 privind aprobarea Codului controlului intern managerial al entităților publice;
- răspunde de respectarea legilor, hotărârilor Guvernului, hotărârilor Consiliului Local și a dispoziţiilor Primarului;
- asigură aducerea la îndeplinire a hotărârilor Adunării Generale a Asociaţilor, hotărârilor Consiliului Local al Municipiului Deva  și a dispoziţiilor Primarului Municipiului Deva, care au legătură cu domeniul de activitate al societății.
(4) Îndeplineşte şi alte sarcini dispuse de către Adunarea Generală a Asociaţilor, Consiliul Local al Municipiului Deva sau de către Primarul Municipiului Deva.
(5) În exercitarea atribuţiilor sale, Administratorul emite decizii.
(6) Atribuţiile Administratorului vor fi delegate pe perioada absenţei acestuia directorului tehnic, sau în lipsa acestuia contabilului șef, pe baza unei decizii.

Art.11.  DIRECTOR TEHNIC
(1)  Directorul tehnic se subordonează administratorului societății.
(2)  Directorul tehnic organizează, conduce, controlează şi răspunde în conformitate cu normele legale de următoarele: 
- primește corespondența și alte documente care îi sunt repartizate  şi asigură  expedierea acesteia către destinatari, după soluţionare; 
- urmăreşte realizarea programelor de lucru la nivel economic şi calitativ care să asigure respectarea programelor orare şi a angajamentelor faţă de anumiţi beneficiari; 
- urmăreşte realizarea programelor de reparaţii, revizii sau alte lucrări la nivel calitativ care să asigure siguranţa în exploatare; 
- urmăreşte realizarea ritmică a aprovizionării cu combustibil şi piese care să asigure funcţionarea normală a întregii activităţi de transport; 
- stabileşte pe baza structurii organizatorice şi a regulamentului intern  modul de colaborare între compartimentele din subordine; 
- asigură relaţiile cu agenţii economici şi persoane fizice; 
- urmăreşte realizarea programului de investiţii, obţinerea autorizaţiilor necesare şi avize după caz; 
- studiază cerinţele de transport şi ia măsuri corespunzătoare de satisfacere a acestora; 
- studiază şi elaborează propuneri în legătură cu diversificarea parcului auto şi a metodelor de exploatere şi deservire; 
- urmărește și asigură încadrarea în consumurile specifice stabilite la energie și combustibili;
- stabilește programul de măsuri tehnico-organizatorice,  planul de măsuri de securitate și sănătate în muncă și planul pregatirilor de iarna și analiza periodică a stadiului realizării acestora;
- luarea de măsuri în domeniul securității și sănătății în muncă sub aspectul instruirii personalului și examinării asupra cunoștințelor acestuia;
- verifică masurile în care sunt îndeplinite normele de securitate și sănătate în muncă și dispozițiile stabilite în urma controalelor efectuate;
- îndrumă și rezolvă problemele legate de poluare și protecția mediului;
- organizează și asigură existența tehnică în cadrul Secției Transport și Siguranța Circulației;
- organizează, analizează și urmărește respectarea dispozițiilor legale privind accidentele tehnice si accidentele de muncă;
- îndrumă și verifică activitatea Secției Transport și Siguranța Circulației;
- întocmește instrucțiunile de funcționare a instalațiilor și utilajelor, precum și a instrucțiunilor proprii de securitate și sănătate în munca și prevenirea și stingerea incendiilor;
- stabilește și repartizează responsabilitățile în cadrul Secției Transport și Siguranța Circulației;
- execută orice alte dispoziţii primite de la conducerea Transport Public Local Deva S.R.L
(3) În lipsa directorului tehnic, atribuţiile sale se delegă prin decizia Administratorului.

Art.12.  CONTABIL ȘEF
(1) Contabilul șef se subordonează administratorului societății şi are în principal următoarele atribuţii, competenţe şi responsabilităţi: 
- primește corespondența și alte documente care îi sunt repartizate  şi asigură  expedierea acesteia către destinatari, după soluţionare; 
- stabileşte prin proceduri şi indicaţii metodologice cum trebuie executate operaţiunile legate de politica economico-financiară a societăţii, asigură şi urmăreşte modul de realizare a acestora; 
- reprezintă firma faţă de organele de control de specialitate, în relaţia cu băncile/alte instituţii financiare, cu persoanele/organizaţiile cu care intră în contact în interes de serviciu; 
- organizează, conduce, controlează şi răspunde, în conformitate cu normele legale, de următoarele: 
a) asigurarea bunei gestionări a patrimoniului şi integritatea acestuia; 
b) veniturile, cheltuielile şi rezultatele financiare; 
c) relaţiile cu terţi, banca şi organele fiscale; 
d) bugetul de venituri şi cheltuieli şi bilanţul contabil; 
e) plata drepturilor băneşti cuvenite salariaţilor; 
f) urmăreşte respectarea legislaţiei fiscale la nivel de societate; 
g) raportează conducerii societăţii rezultatele financiare obţinute.
- exercită controlul financiar preventiv propriu, în conformitate cu prevederile legale;
- supune spre aprobare Adunării Generale a Asociaților propunerile comisiilor de inventariere pentru casarea mijloacelor fixe cu uzură fizică şi morală, în conformitate cu prevederile legale; 
- solicită, urmăreşte şi negociază toate categoriile de credite, folosirea lor în scopul pentru care au fost cerute, restituirea acestora în conformitate cu graficul întocmit împreună cu banca; 
- urmăreşte operaţiunile din extrasul de cont; 
- urmăreşte înregistrarea cronologică şi sistematică, prelucrarea şi păstrarea informaţiilor cu privire la situaţia patrimonială şi rezultatele obţinute; 
- răspunde de ţinerea evidenţelor contabile în conformitate cu normele legale; 
- analizează periodic activitatea economică şi propune măsuri după caz; 
- analizează evoluţia situaţiilor din contul curent, conturile de împrumut, comparativ cu limitele de creditare stabilite; 
- analizează cheltuielile societății şi ia măsuri concrete pentru reducerea acestora; 
-asigură efectuarea inventarierii patrimoniului, participă la organizarea sistemului informaţional în compartimentul subordonat; 
- decide asupra metodologiei de întocmire a lucrărilor financiar-contabile;
- decide alături de Administrator, asupra angajării Societăţii în operaţiile patrimoniale, având obligaţia de a refuza, în condiţiile legii, pe acelea care contravin dispoziţiilor legale; 
- aprobă documentele privind obligaţiile bancare; 
- răspunde civil, material, disciplinar sau penal de legalitatea operaţiilor patrimoniale; 
- răspunde de modul de stabilire a preţurilor şi tarifelor; 
- organizează analiza periodică a utilizării mijloacelor fixe şi circulante şi propune măsuri pentru asigurarea echilibrului între creanţe şi obligaţii, precum şi măsuri de readucere în circuitul economic a disponibilităţilor; 
- participă la elaborarea de variante fundamentate pentru Bugetul de Venituri şi Cheltuieli ale societăţii; 
- asigură îndeplinirea în conformitate cu dispoziţiile legale a obligaţiilor societăţii către bugetul statului, către unităţile bancare şi către terţi; 
- urmăreşte modul de constituire a fondurilor şi de utilizare a acestora cu respectarea prevederilor legale; 
- coordonează şi controlează respectarea disciplinei financiare şi de casă; 
- se preocupă de cunoaşterea legislaţiei ce are legătură cu obiectul de activitate a societăţii şi ia măsuri pentru asigurarea cunoaşterii şi respectării acesteia de către subordonaţi; 
- asigură instruirea permanentă şi temeinică a personalului care prestează activităţi contabile, financiare şi de analiza economică; 
- asigură elaborarea şi implementatrea politicilor economice de creştere a eficienţei economice la nivel de firmă în condiţiile respectării legislaţiei în vigoare şi a fişei postului; 
- coordonează activitatea din subordine.
- execută orice alte dispoziţii primite de la conducerea Transport Public Local Deva S.R.L
(2) În lipsa contabilului şef, atribuţiile sale se delegă prin decizia Administratorului.

Art.13.  COMPARTIMENTUL  SECRETARIAT
(1) Asistent manager se subordonează administratorului societății şi are în principal următoarele atribuţii: 
- asigură, realizează şi răspunde de toate seviciile de secretariat ale Transport Public Local Deva S.R.L, primirea şi expedierea corespondenţei, repartizarea acesteia şi întocmirea mapelor, inclusiv folosirea ştampilelor;
- tine evidența ștampilelor utilizate în cadrul societății;
- înregistrează și tine evidența ordinelor de deplasare a personalului societății;
-  are grijă de agenda de lucru și planifică orarul de lucru al administratorului;
- are grijă de corespondență atât în limba materna cât și în cea străină;
- ia stenograme, procesează texte și scoate la imprimantă,  încheie minute la întruniri și pregatește documentele necesare;
- organizează vizitele și întrunirile personalului la biroul administratorului;
- ține evidența sarcinilor și termenelor scadente;
- întocmește corespondența și alte documente;
- execută munca operativă (adică să facă rezervări, să cumpere bilete de călătorie, reviste etc.);
- are grijă de mediul de lucru din birou atât la administrator cât și în compartimentul secretariat.
- întocmeşte nomenclatorul termenelor de păstrare a documentelor;
- organizează depozitul de arhivă după criteria prealabil stabilite, conform prevederilor Legii Arhivelor Naționale, menține ordinea și asigură curățenia în depozitul de arhivă; solicită conducerii societății dotarea corespunzătoare a depozitului (mobilier, rafturi, mijloace P.S.I. ș.a); informează conducerea societății și propune măsuri în vederea asigurării condițiilor corespunzătoare de păstrare și conservare a arhivei.
- verifică și preia de la compartimentele societății dosarele constituite pe bază de inventare; asigură evidența tuturor documentelor intrate și ieșite din depozitul de arhivă, pe baza registrului de evidență curentă;
- răspunde de evidenţa, selecţionarea, păstrarea şi casarea documentelor deţinute în arhiva Transport Public Local Deva S.R.L.;
- asigură secretariatul Comisiei de selecționare a documentelor păstrate în arhiva societății, convocând comisia în vederea analizării dosarelor cu termene de păstrare expirate și care, în principiu, pot fi propuse pentru eliminare ca fiind nefolositoare; întocmește formele prevăzute de lege pentru confirmarea lucrării de către Arhivele Naționale; asigură predarea integral a arhivei selecționate la unitățile de recuperare;
- pune la dispoziția delegatului Arhivelor Naționale toate documentele solicitate cu prilejul acțiunii de control;
- asigură dezvoltarea și funcționarea sistemului de control intern managerial, conform OSGG nr.600/2018 privind aprobarea Codului controlului intern managerial al entităților publice;
-întocmeşte referatele de necesitate din partea compartimentului de specialitate din care face parte  pentru achiziţionarea produselor,serviciilor ori lucrărilor.Aceste referate vor fi însoţite de documente care să ateste efectuarea unui studiu de piaţa,pentru ca valoarea estimativă a produselor,serviciilor ori lucrărilor,după caz,să fie justificată
-participă în diverse comisii de recepție sau alte comisii constituite la nivelul societății ;
- execută orice alte dispoziţii primite de la conducerea Transport Public Local Deva S.R.L.
 (2) În lipsa asistentului manager, atribuţiile sale se delegă prin decizia Administratorului.

Art.14. COMPARTIMENTUL  MARKETING ȘI RELAŢII CU PUBLICUL
(1) Brand manager se subordonează administratorului societății şi are în principal următoarele atribuţii: 
- primește corespondența și alte documente care îi sunt repartizate  şi asigură  expedierea acesteia către destinatari, după soluţionare; 
- asigură afișarea pe site-ul propriu a documentelor care potrivit prevederilor legale trebuie aduse la cunoștință publică prin intermediul acestuia;
- creează, dezvoltă şi implementează strategiile de marketing în concordanţă cu politica societăţii şi stabileşte mijloacele concrete de realizare a acestora; 
- dezvoltă şi menţine relaţii strânse cu piaţa pentru a crea o imagine pozitivă societăţii; 
- efectuează cercetările de marketing care vizează conceperea şi executarea studiilor de piaţă, precum și studierea nevoilor utilzatoriilor şi consumatoriilor şi a comportamentului acestora; 
- evaluarea aspectelor care vizeaza strict ce se intamplă pe piață: nevoile consumatorilor, competiția, oportunitățile pe piață, tendințele pieței precum şi promovarea societății;
- proiectează chestionare pentru studiul pieţei; 
- sesizează conducerea Transport Public Local Deva S.R.L asupra influenţelor în costurile de exploatare ca urmare a modificărilor de preţuri la furnizori, prezentând situaţia profitului pe unitate ce se va realiza în atare situaţie; 
- urmăreşte la furnizorii principali, orice modificare de preţ la materii, matriale, piese, carburanţi, lubrifianţi, etc. 
- întocmeşte situații a consumurilor energetice, gaze naturale, energie electrică, combustibil, etc., studii şi analize în vederea reducerii continue a consumurilor; 
- asigură întocmirea procedurilor privind sistemul de control intern managerial, conform OSGG nr.600/2018 privind aprobarea Codului controlului intern managerial al entităților publice;
- colaborea cu celelalte compartimente în vederea dezvoltării și funcționării sistemului de control intern managerial;
- primește și înregistrează cererile persoanelor care solicită în scris informații de interes public; redactează răspunsul către solicitant pe baza datelor primite de la compartimentele societății, împreună cu informația de interes public sau cu motivația întârzierii ori a respingerii solicitării, în condițiile legii; întocmește annual un raport privind accesul la informațiile de interes public;
- asigură organizarea evidenței și a circulației răspunsurilor la cererile adresate în scris de către persoanele care solicită informații de interes public;
- întocmeşte referatele de necesitate din partea compartimentului de specialitate din care face parte  pentru achiziţionarea produselor,serviciilor ori lucrărilor.Aceste referate vor fi însoţite de documente care să ateste efectuarea unui studiu de piaţa,pentru ca valoarea estimativă a produselor,serviciilor ori lucrărilor,după caz,să fie justificată;
- participă în diverse comisii de recepție sau alte comisii constituite la nivelul societății ;
- asigură arhivarea documentelor repartizate, produse sau gestionate, conform normelor legale în vigoare;
- execută orice alte dispoziţii primite de la conducerea Transport Public Local Deva S.R.L.
(2) În lipsa brand manager, atribuţiile sale se delegă prin decizia Administratorului.
(3) Specialist în relații publice se subordonează administratorului societății şi are în principal următoarele atribuţii: 
- primește corespondența și alte documente care îi sunt repartizate  şi asigură  expedierea acesteia către destinatari, după soluţionare; 
- asigură cadrul organizatoric pentru conferințe de presă, interviuri susținute de către conducerea societății;
- asigură informarea și consilierea societății, precum si a angajaților care se ocupă de prelucrarea datelor cu caracter personal cu privire la obligațiile care le revin in temeiul Regulamentului (UE) nr.679/2016 și a dispozițiilor legislației naționale referitoare la protecția datelor;                                                                                                                                           - asigură monitorizarea respectării prevederilor Regulamentului (UE) nr.679/2016, a dispozițiilor legislației naționale referitoare la protecția datelor si a politicilor/procedurilor interne ale societății in ceea ce privește protecția datelor cu caracter personal, inclusiv alocarea responsabilităților si acțiunile de sensibilizare si de formare a personalului implicat in operațiunile de prelucrare, precum si auditurile aferente;  
- asigură dezvoltarea și funcționarea sistemului de control intern managerial, conform OSGG nr.600/2018 privind aprobarea Codului controlului intern managerial al entităților publice;
- întocmeşte referatele de necesitate din partea compartimentului de specialitate din care face parte  pentru achiziţionarea produselor,serviciilor ori lucrărilor.Aceste referate vor fi însoţite de documente care să ateste efectuarea unui studiu de piaţa,pentru ca valoarea estimativă a produselor,serviciilor ori lucrărilor,după caz,să fie justificată;
- participă în diverse comisii de recepție sau alte comisii constituite la nivelul societății ;
- asigură arhivarea documentelor repartizate, produse sau gestionate, conform normelor legale în vigoare;
- execută orice alte dispoziţii primite de la conducerea Transport Public Local Deva S.R.L.
 (4) În lipsa specialistului în relații cu publicul, atribuţiile sale se delegă prin decizia Administratorului.

Art.15. COMPARTIMENTUL JURIDIC
Se subordonează administratorului Transport Public Local Deva S.RL şi are în principal următoarele atribuţii, competenţe şi responsabilităţi : 
- primește corespondența și alte documente care îi sunt repartizate  şi asigură  expedierea acesteia către destinatari, după soluţionare; 
- reprezintă interesele Transport Public Local Deva S.R.L în faţa instanţei judecătoreşti, a organelor de justiţie, organelor de urmărire penală şi notariatului public, precum şi în rapoartele cu persoanele juridice şi cu persoanele fizice pe baza delegaţiei de autoritate dată de conducere; 
- întocmeşte/redactează toate actele specifice pentru susţinerea, în instanţele de orice grad, a intereselor legitime a societăţii; 
- ia măsuri de respectare a dispoziţiilor legale cu privire la apărarea şi gospodărirea patrimoniului societăţii, a drepturilor şi intereselor legitime ale personalului, analizând cauzele care generează săvârşirea de infracţiuni şi litigii; 
- ia măsuri necesare pentru recuperarea creanţelor prin obţinerea titlurilor executorii şi sprijinirea executării acestora; 
- urmăreşte stadiul de soluţionare a tuturor dosarelor în care societatea  este parte;
- redactează proiecte de contracte și negociază clauzele legale contractuale;
- avizează pentru legalitate contractele încheiate de societate, indiferent de regimul acestora; 
- redactează și avizează pentru legalitate deciziile emise de Administratorul Transport Public Local Deva S.R.L; 
- întocmește și avizează pentru legalitate proiectele de hotărâri ale Adunării Generale a Asociaților, precum și notele de fundamentare ale Administratorului Transport Public Local Deva S.R.L; 
- avizează legalitatea documentelor și a procedurilor privind activitatea societății, precum și legalitatea oricăror măsuri care sunt de natură să angajeze răspunderea patrimonială a societății sau să aducă atingere drepturilor sau intereselor legitime ale acestuia sau a angajaților săi;
- consiliază juridic Administratorul societății și compartimentele de specialitate ale societății;
- întocmește și colaborează la întocmirea oricăror acte cu caracter juridic;
- rezolvă cereri cu caracter juridic în toate domeniile dreptului;
- verifică legalitatea actelor cu caracter juridic și administrativ primite spre avizare;
- se preocupă de permanenta actualizare a bazei informaționale legislative a serviciului public;
- întocmeşte și avizează  regulamente, ordine şi instrucţiuni, precum şi orice acte cu caracter normativ referitoare la atribuţiile şi activitatea societăţii şi face propuneri pentru modificarea sau retragerea deciziilor ce nu mai sunt în concordanţă cu legea; 
- avizează pentru legalitate formularul de acord-cadru/contract subsecvent din cadrul documentaţiilor de atribuire a contractelor de achiziţii publice; 
- participă în cadrul activităţii comisiilor de evaluare a ofertelor, desfăşurate în derularea procedurilor de achiziţie publică organizate de societate; 
- urmăreşte executarea întocmai şi la timp a contractelor de achiziţie publică;
- rezolvă problemele cu caracter juridic legate de activitatea de personal; 
- întocmeşte referatele juridice pe marginea proceselor verbale finale ale comisiilor de cercetare disciplinară; 
- avizează pentru legalitate deciziile de sancționare, inclusiv desfacerea contractelor de muncă din motive disciplinare; 
- prezintă informări periodice asupra situaţiei juridice a societăţii, evidenţiind cauzele unor disfuncţii şi propunând măsuri imediate de eliminare a deficienţelor, conform temeiului şi termenului legal; 
- urmărește apariția de noi acte normative și semanalează conducerii și compartimentelor de resort, sarcinile ce-i revin potrivit acestor dispoziții; 
- la solicitarea conducerii societății formulează “puncte de vedere” pentru interpretarea justă a legilor și a altor acte normative în vederea aplicării unitare și corecte a acestora; 
- asigură multiplicarea şi transmiterea la cei interesaţi a legilor, hotărârilor de guvern, ordonanţelor, deciziilor şi hotărârile Consiliului Local al Municipiului Deva, altor acte normative şi standarde obligatorii de aplicat în cadrul Transport Public Local Deva S.R.L;
- asigură dezvoltarea și funcționarea sistemului de control intern managerial, conform OSGG nr.600/2018 privind aprobarea Codului controlului intern managerial al entităților publice;
- asigură arhivarea documentelor repartizate, produse sau gestionate, conform normelor legale în vigoare;
- execută orice alte dispoziţii date de conducerea Transport Public Local Deva S.R.L .

Art.16. COMPARTIMENTUL ACHIZIȚII PUBLICE
Se subordonează administratorului Transport Public Local Deva S.R.L şi are în principal următoarele atribuţii, competenţe şi responsabilităţi : 
- primește corespondența și alte documente care îi sunt repartizate  şi asigură  expedierea acesteia către destinatari, după soluţionare; 
-întreprinde demersurile necesare pentru înregistrarea/ reînnoirea/recuperarea înregistrării autorităţii contractante în SEAP sau recuperarea certificatului digital, dacă este cazul;
-elaborează şi, după caz, actualizează, pe baza necesităţilor transmise de celelalte compartimente ale autorităţii contractante, programul anual al achiziţiilor publice şi, dacă este cazul, strategia anuală de achiziţii;
-elaborează sau, după caz, coordonează activitatea de elaborare a documentaţiei de atribuire şi a strategiei de contractare, în cazul organizării unui concurs de soluţii, a documentaţiei de concurs şi a strategiei de contractare, pe baza necesităţilor transmise de compartimentele de specialitate;
-îndeplineşte obligaţiile referitoare la publicitate, astfel cum sunt acestea prevăzute de Lege;
-aplică şi finalizează procedurile de atribuire;
-realizează achiziţiile directe;
-constituie şi păstrează dosarul achiziţiei publice.
- asigură dezvoltarea și funcționarea sistemului de control intern managerial, conform OSGG nr.600/2018 privind aprobarea Codului controlului intern managerial al entităților publice;
- asigură arhivarea documentelor repartizate, produse sau gestionate, conform normelor legale în vigoare;
- execută orice alte dispoziţii date de conducerea Transport Public Local Deva S.R.L .
În perioada concediului de odihnă sau în lipsa justificată a persoanelor din cadrul compartimentului, atribuţiile acestora  se delegă prin decizia Administratorului.

Art.17. COMPARTIMENTUL FINANCIAR – CONTABIL, CASIERIE, MAGAZIE
Se subordonează administratorului Transport Public Local Deva S.R.L şi are în principal următoarele atribuţii, competenţe şi responsabilităţi : 
A. FINANCIAR – CONTABIL, CASIERIE:
- asigură gospodărirea judicioasă a resurselor bănești în vederea achitării la termen a obligațiilor finaciare ale societății; 
- asigură decontarea lucrărilor și serviciilor efectuate prin bănci sau în numerar; 
- asigură emiterea ordinelor în vederea efectuării plăților; 
- urmărește efectuarea plăților către bugetul statului, bugetul local, bugetul asigurărilor sociale și alte fonduri speciale; 
- urmărește cheltuielile efective și încadrarea acestora în bugetul aprobat; 
- asigură înregistrarea și urmărirea facturilor în vederea onorării la plată; 
- asigură întocmirea, zilnic, a registrului de casă; 
- asigură sortarea și verificarea numerarului încasat în vederea depunerii la bancă; 
- verifică zilnic încasările și plățile efectuate și stabilește depunerile la bancă; 
- asigură plata salariilor sau altor drepturi ale salariaților societății; 
- asigură calcularea și virarea: taxei pe valoare adăugată (TVA), impozitului pe profit, alte impozite și taxe și a obligațiilor la buget asupra fondului de salarii; 
- asigură înregistrarea sumelor reprezentând subvenții pentru diferență de preț și tarif acordate anumitor categorii de călători conform legislației în vigoare; 
- controlează și coordonează întreaga activitate de înregistrare și prelucrare a datelor din documentele primare în evidențele contabile; 
- participă la organizarea inventarierii periodice a tuturor valorilor patrimoniale, urmărește definitivarea rezultatelor acesteia, înregistrând rezultatul inventarierii în evidențe; 
- asigură întocmirea principalilor indicatori economico-financiari, bilanțurile, contul de profit și pierdere și corelează întocmirea raportului explicativ la acestea; 
- urmărește corecta derulare financiară a contractelor încheiate de către societate; 
- participã la organizarea reevaluãrii imobilizãrilor corporale ale societății conform legislatiei in vigoare; 
- asigură evidența tuturor modificărilor de patrimoniu, mijloace fixe sau terenuri; 
- calculează și înregistrează amortizarea lunară a mijloacelor fixe; 
- contabilizează încasările și plățile pentru investiții din fondurile de la bugetul local. 
- coordonează evidenţa tehnico-operativă a valorilor materiale în  magazine și alte locuri de depozitare, precum şi întocmirea documentelor privind mişcarea acestor valori (materiale, piese, obiecte de inventar); 
- în urma inventarelor anuale sau a celor prin sondaj, determină şi înregistrează în contabilitate plusurile sau minusurile rezultate; 
- asigură gestionarea şi evidenţa formularelor cu regim special; 
- urmăreşte, identifică şi controlează operaţiunile din extrasul de cont; 
- derulează activitatea de caserie a Transport Public Local Deva S.R.L  .; 
- urmăreşte evidenţa contului de încasări şi plăţi în bancă pentru activitatea Transport Public Local Deva S.R.L  ;
-asigură organizarea şi gestionarea arhivei contabile a societății;
-asigură păstrarea registrelor societății: registru de inventar, registru de control financiar preventiv, registru jurnal, registru unic de control;
- asigură buna funcţionare a controlului financiar preventiv propriu și a controlului financiar de gestiune, sens în care: - Prin decizia admnistratorului se va desemna persoana care va exercita controlul financiar preventiv propriu la nivelul societății, în conformitate cu legislaţia în vigoare; - Prin decizia admnistratorului se va desemna persoana care va exercita controlul financiar de gestiune la nivelul societății, în conformitate cu legislaţia în vigoare; 
B. SALARIZARE:
- efectuează calculul drepturilor salariale ale personalului;
- efectuează reţinerile din salarii pentru obligaţiile salariaţilor către bugetul statului, asigurările sociale, şomaj şi sănătate, precum şi pentru alţi creditori; 
- întocmeşte situaţiile statistice specifice activităţii de personal, respectiv cele referitoare la numărul personalului, structura acestuia, fonduri de salarii etc.;
- întocmeşte şi depune declaraţia unică lunară privind obligaţiile de plată a contribuţiilor sociale, impozitul pe venit şi evidenţa nominală a persoanelor asigurate; 
- întocmeşte foia de prezenţă colectivă a instituţiei pe baza foilor de prezenţă întocmite la nivel de compartimente de către responsabilii desemnați prin decizia administratorului;
- eliberează adeverinţe la cererea salariaţilor;
- întocmește și eliberează adeverințe pentru personalul lichidat din cadrul societății;
- păstrează, evidenţiază, selecţionează şi casează documentele şi dosarele proprii, în vederea trimiterii lor la arhiva societății; 
C. MAGAZIE:
- asigură preluarea şi recepţionarea mărfurilor; 
- asigură scoaterea mărfurilor din magazii conform bonurilor de comandă respectând întocmai calitatea şi cantitatea solicitată;
- asigură gestionarea mijloacelor fixe, a materialelor şi a obiectelor de inventar;
- asigură aprovizionarea cu necesarul de materii prime, materiale, piese de schimb, combustibili, lubrifianți pentru mijloace de transport, utilaje și instalații, astfel încât să asigure o continuitate ritmică a activății societății; 
- organizează și asigură primirea și depozitarea materiilor prime, materialelor, utilajelor și instalațiilor, participând la recepția cantitativă și calitativă a acestora; 
- asigură evidența privind mișcarea materiilor prime, materialelor din cadrul  magaziei sau depozitului; 
- urmărește și verifică modul în care sunt depozitate, păstrate și conservate materialele, piesele de schimb, materiile prime, sculele, etc., dipunând măsurile ce se impun; 
- urmărește permanent asigurarea conform necesarului, a echipamentului de lucru și de protecție pentru salariații societății; 
- urmărește colectarea deșeurilor de metale și anvelope și predarea lor la unitățile specializate; 
- colaborează permanent cu compartimentele societății, analizând împreunã cu șefii locurilor de muncă necesarul de aprovizionat, pentru desfãșurarea în bune condiții a procesului de exploatare; 
- asigură operarea pe calculator a notelor de recepție și a facturilor pentru magazia și depozitul din societate 
Alte atribuții ale persoanele din cadrul Compartimentului Financiar – Contabil, Casierie, Magazie:
- asigură dezvoltarea și funcționarea sistemului de control intern managerial, conform OSGG nr.600/2018 privind aprobarea Codului controlului intern managerial al entităților publice;
- întocmesc referatele de necesitate din partea compartimentului de specialitate din care face parte  pentru achiziţionarea produselor,serviciilor ori lucrărilor.Aceste referate vor fi însoţite de documente care să ateste efectuarea unui studiu de piaţa,pentru ca valoarea estimativă a produselor,serviciilor ori lucrărilor,după caz,să fie justificată;
- participă în diverse comisii de recepție sau alte comisii constituite la nivelul societății ;
- asigură arhivarea documentelor repartizate, produse sau gestionate, conform normelor legale în vigoare;
- execută orice alte dispoziţii primite de la conducerea Transport Public Local Deva S.R.L.
În perioada concediului de odihnă sau în lipsa justificată a persoanelor din cadrul compartimentului, atribuţiile acestora  se delegă prin decizia Administratorului.

Art.18. COMPARTIMENTUL COORDONARE TRANSPORT ȘI SIGURANȚA CIRCULAȚIEI
Se subordonează administratorului Transport Public Local Deva S.R.L și este în coordonarea directorului tehnic şi are în principal următoarele atribuţii, competenţe şi responsabilităţi: 
-  întocmește programul de transport zilnic pe traseele stabilite;
- urmărește programarea zilniză a mijloacelor de transport pe traseele stabilite; 
- răspunde de activităţile de mentenanţă (întreţinere, reparaţii, modernizări, recondiţionări, etc.) la toate utilajele , instalaţiile şi echipamentele tehnologice din dotare; 
- reprezintă societatea în relaţiile cu furnizorii şi beneficiarii mecano-energetici şi răspunde de buna desfăşurare a activităţii; 
- elaborează graficul de revizii şi reparaţii ale utilajelor, maşinilor şi instalaţiilor în conformitate cu normele şi normativele în vigoare, prezentându-le spre aprobare conducerii societăţii; 
- propune tehnologii pentru reparaţiile capitale ale utilajelor şi instalaţiilor; 
- elaborează documentaţia pentru pregătirea reparaţiilor capitale şi reviziilor generale la utilaje şi instalaţii;
- urmăreşte realizarea la termenelor scadente a lucrărilor de revizii şi întreţinere verificări tehnice periodice a parcului auto; 
- verifică evidenţa consumurilor de carburanţi, lubrifianţi, anvelope şi acumulatori la autovehicule şi urmăreşte încadrarea în normele de consum; 
- urmărește și coordonează activitatea conducatorilor auto din subordine; 
- ţine evidenţa utilizării timpului de lucru a personalului necesar stabilirii drepturilor salariale lunare; 
- urmărește completarea foilor de parcurs; 
- urmărește utilizarea corecta a tahometrului;
- întocmeşte şi prezintă administratorului modul de îndeplinire a obligaţiilor legale, respectarea contractelor cu agenţii economici, modul de tratare a reclamaţiilor şi sesizărilor; 
- verifică permanent pe teren condiţiile de exploatare a autovehiculelor luând măsurile corespunzătoare; 
- se îngrijeşte de asigurarea condiţiilor de muncă pentru şoferi, controlează realizarea sarcinilor şi respectarea disciplinei; 
- sesizează cazurile de indisciplină şi neândeplinire a sarcinilor de serviciu făcând propuneri corespunzătoare de măsuri ce trebuiesc luate de către compartimentele de resort ale societăţii; 
- se ocupă de prevenirea evenimentelor de circulație, respectarea normelor care reglementează circulația, identificarea și eliminarea deficiențelor și întărirea ordinei și disciplinei în cadrul procesului de transport în comun de călători efectuat de către Transport Public Local Deva S.R.L; 
- asigură executarea controlului privind siguranța circulației și informează conducerea societățiii asupra rezultatelor obținute, propune măsuri de remediere a deficiențelor constatate; 
- participă la cercetarea accidentelor de circulaţie în care sunt implicate autovehiculele societăţii; 
- ţine evidenţa evenimentelor produse în exploatarea autovehiculelor; 
- se ocupă de editarea mijloacelor de propagandă privind siguranţa circulaţiei; 
- verifică respectarea disciplinei în transporturile auto inclusiv parcarea în locurile permise; 
- stabileşte răspunderi disciplinare, materiale, penale pentru abaterile săvârşite de personalul pe care îl coordonează şi propune măsuri corespunzătoare;
- verifică respectarea instrucţiunilor legale în vigoare privind: 
- permisele de conducere 
- atestatele profesionale 
- examinarea medicala 
- examinarea psihologică a şoferilor şi se îngrijeşte de programarea şoferilor pentru reânoirea acestora; 
- asigură şi controlează aplicarea şi respectarea de către întreg personalul a obligaţiilor şi regulilor de siguranţă a circulaţiei, securitatea muncii şi P.S.I. potrivit normativelor în domeniu; 
- urmăreşte asigurarea necesarului zilnic de autobuze pentru acoperirea traseelor şi a satisfacerii altor solicitări din partea agenţilor economici sau persoane fizice; 
- asigură şi urmăreşte desfăşurarea în bune condiţii a transportului public local; 
- urmăreşte rentabilizarea traseelor efectuând sondaje în acest sens; 
- elaborează propuneri de trasee noi şi asigurarea condiţiilor necesare la capete de traseu; 
- analizează cazurile de întârzieri, suspendări de curse, abateri de la traseu, făcând propuneri corespunzătoare;
- întocmeşte necesarul de combustibili, lubrefianţi, anvelope şi acumulatori necesare desfăşurării activităţii; 
- urmăreşte afişarea permanentă la loc vizibil a tablelor de traseu, harta cu traseele şi alte menţiuni; 
- se va urmări existenţa afişajului la loc vizibil, a drepturilor si obligaţiilor ce revin călătorilor; 
- verifică şi analizează, din punct de vedere al încadrării în normele de consum specific, consumurile de energie electrică, gaze naturale, combustibili, lubrifianţi, materii prime şi materiale folosite în cadrul societății; 
- Elaborează norme de consum pentru carburanţi şi lubrifianţi în funcţie de: 
A. – prescripţiile tehnice ale utilajelor, maşinilor şi instalaţiilor; 
B. – volumul de lucrări ( km, ore parcurs); 
C. – traseul optim de parcurs, autovehicule pe sectoare şi zone de activitate pentru  încadrarea în consumul de combustibil specific stabilit; 
D. – alţi parametrii specifici care necesită consum de combustibil; 
- avizează consumurile de materii prime, materiale şi combustibili – lubrifianţi, piese de schimb, utilizaţi în cadrul activităţii societăţii; 
- solicită imputarea depăşirii nejustificate a consumurilor de materii prime, materiale, combustibili, lubrifianţi, piese de schimb, energie electrică şi gaze naturale faţă de consumurile specifice aprobate; 
- propune măsuri pentru modernizarea instalaţiilor sau aparatelor de măsură, automatizare şi casarea sau valorificarea aparaturii care prezintă uzură fizică şi morală; 
- se preocupă de efectuarea în condiții optime a inspecției tehnice auto periodice pentru autovehiculele din parcul auto și primește rezultatele ITP; 
- se ocupă de obținerea omologării/identificării RAR, certificatului de înmatriculare, certificatelor de clasificare pentru autovehiculele din parcul auto; 
- se ocupă de obținerea Rovignetei pentru parcul auto; 
- pregătește setul de documente și se ocupă de obținerea Licenței de Transport; 
- se ocupă de obținerea și reânnoirea anuala a Licenței de Execuție pentru fiecare autovehicul; 
- programează operaţiile de întreţinere periodică pentru autovehiculele din parcul auto, schimburi de ulei, gresări, verificări, întreţinere sezonieră; 
- se ocupă de efectuarea instructajului de utilizare parc auto; 
- coordonează și verifică activitatea dispecerilor de trafic și a celor de capăt de linie
- asigură dezvoltarea și funcționarea sistemului de control intern managerial, conform OSGG nr.600/2018 privind aprobarea Codului controlului intern managerial al entităților publice;
- întocmește referatele de necesitate din partea compartimentului de specialitate din care face parte  pentru achiziţionarea produselor,serviciilor ori lucrărilor.Aceste referate vor fi însoţite de documente care să ateste efectuarea unui studiu de piaţa,pentru ca valoarea estimativă a produselor,serviciilor ori lucrărilor,după caz,să fie justificată;
-participă în diverse comisii de recepție sau alte comisii constituite la nivelul societății ;
- asigură arhivarea documentelor repartizate, produse sau gestionate, conform normelor legale în vigoare;
- execută orice alte dispoziţii primite de la conducerea Transport Public Local Deva S.R.L.
În perioada concediului de odihnă sau în lipsa justificată, atribuţiile se delegă altei persoane prin decizia Administratorului.
		
Art.19. COMPARTIMENTUL TRANSPORT
În cadrul scestui compartiment funcționează șoferii de autobuz care se subordonează administratorului Transport Public Local Deva S.R.L și sunt în coordonarea directorului tehnic, precum și a Conducătorului activității de transport rutier. Șoferul autobuz îndeplinește în principal următoarele atribuţii, competenţe şi responsabilităţi: 
- șoferul este obligat să se prezinte la serviciu la ora fixata în program, odihnit, în ținuta corespunzatoare și să respecte programul stabilit;
- participă la pregatirea programului și la instructajele SSM și PSI;
- respectă prevederile legale cu privire la circulația pe drumurile publice, în trafic intern și internațional de persoane ;
- zilnic face decontul încasărilor la caseria societăţii;
- nu părăsește locul de muncă decât în cazuri deosebite și numai cu aprobarea șefului ierarhic;
- nu va conduce autovehiculul în stare de ebrietate sau obosit;
- șoferului ii este interzis să transporte pasageri fără bilet;
- șoferul va respecta cu strictețe itinerariul și instrucțiunile primite de la șeful ierarhic;
- șoferului îi este interzis să vorbească în numele firmei cu orice client al acesteia fără avizul prealabil al șefului coordonator;
- atât la plecare cât și la sosirea din cursă, verifică starea tehnică a autovehicului, inclusiv anvelopele. După verificare intocmește împreună cu șeful coordonator un proces verbal de constatare, pe care îl semnează și il prezintă Compartimentului Dispecerat Transport și Control;
- la sosirea din cursă predă Compartimentului Dispecerat Transport și Control, Foaia de Parcurs completată corespunzător, insoțită de decontul justificativ de cheltuieli și diagrama tahograf;
-  să supravegheze îmbarcarea pasagerilor;
-  să anunţe de îndată conducerea de orice neregulă constatată;
-  să manifeste disponibilitate către dialog, receptivitate, calm, tact în relaţiile de serviciu; 
- să manifeste grijă deosebită în mânuirea și utilizarea materialelor și echipamentelor pe care le are in primire pentru a evita avarierea, distrugerea sau pierderea lor; 
- execută orice alte dispoziţii primite de la conducerea Transport Public Local Deva S.R.L.
În perioada concediului de odihnă sau în lipsa justificată a persoanelor din cadrul compartimentului, atribuţiile acestora  se delegă prin decizia Administratorului

Art.20. COMPARTIMENTUL DISPECERAT TRANSPORT ȘI CONTROL
Se subordonează administratorului Transport Public Local Deva S.R.L și este în coordonarea directorului tehnic, precum și a Conducătorului activității de transport rutier şi are în principal următoarele atribuţii, competenţe şi responsabilităţi: 
-  urmăreşte desfăşurarea în bune condiţii a transportului public local; 
-  eliberează lunar abonamentele de transport; 
- înregistrează toate reclamaţiile primite indiferent de unde şi pe ce cale, în registrul de reclamaţii, precizându-se data, ora, minutul primirii, numele, prenumele şi adresa celui care reclamă problema respectivă, data şi modul de rezolvare;
- aduce la cunoștință conducerii societății informaţiile primite în legătură cu problemele şi evenimentele deosebite înregistrate; 
- să asigure urmărirea şi coordonarea în trafic a autobuzelor, a mijloacelor de intervenţie şi de depanare, precum şi aplicarea operativă a măsurilor care se impun în caz de eveniment, incident, accident sau oricare altă situaţie care poate afecta efectuarea transportului, în vederea îndeplinirii condiţiilor privind regularitatea,siguranţa şi confortul acestuia;
-  ţine evidenţa operativă a datelor privind prestaţiile realizate şi activitatea parcului auto; 
-  să emită foile de parcurs către conducătorii auto;
- verificarea foilor de parcurs primite, calculul consumurilor de carburanți și înscrierea foilor de parcurs în evidențe;
-  efectuarea consemnarilor zilnice privind problemele care apar;
- comunică permanent cu Coordonatorul de transport referitor la buna derulare a transportului;
-  asigură utilizarea corecta a Tahometrului;
-  verifică zilnic starea tehnică şi de curăţenie a autobuzelor;
- urmăreşte gradele de ocupare a vehiculelor şi valorifică informaţiile culese, în scopul determinării necesarului de transport pe diferite linii şi în diferite zone ale municipiului; 
- analizează informațiile referitoare la numărarea călătorilor şi face propuneri de reorganizare a reţelei de transport, în funcţie de cererea de transport înregistrată în diferite intervale orare; 
- asigură prin personalul propriu remedierea operativă a defecţiunilor tehnice constatate la vehicule, la capete de linii; 
- asigură dezvoltarea și funcționarea sistemului de control intern managerial, conform OSGG nr.600/2018 privind aprobarea Codului controlului intern managerial al entităților publice;
- asigură arhivarea documentelor repartizate, produse sau gestionate, conform normelor legale în vigoare;
- execută orice alte dispoziţii primite de la conducerea Transport Public Local Deva S.R.L.
Atribuții pe linie de Control:
-  întocmesc programul de control pe traseele existente, lunar cu acţiuni săptămânale; 
-  efectuează controlul biletelor de călătorie, abonament, sau alte documente de călătorie a tuturor călătorilor; 
-  identifică persoanele care călătoresc fraudulos şi întocmesc documentele de sancţionare; 
- ţine evidenţa sancţiunilor aplicate şi urmăreşte modul de soluţionare; 
- inspectează condiţiile de călătorie, curăţenia din mijloacele de transport şi informează periodic conducerea societăţii pentru a lua măsurile corespunzătoare; 
-  urmăreşte rentabilizarea traseelor efectuând sondaje în acest sens; 
-  organizează cu organele abilitate controale inopinate în anumite puncte pe traseu; 
- informează imediat conducerea societăţii asupra unor evenimente care au loc pe traseu în vederea nominalizării de măsuri corespunzătoare; 
- asigură dezvoltarea și funcționarea sistemului de control intern managerial, conform OSGG nr.600/2018 privind aprobarea Codului controlului intern managerial al entităților publice;
- asigură arhivarea documentelor repartizate, produse sau gestionate, conform normelor legale în vigoare;
- execută orice alte dispoziţii primite de la conducerea Transport Public Local Deva S.R.L.
În perioada concediului de odihnă sau în lipsa justificată a persoanelor din cadrul compartimentului, atribuţiile acestora  se delegă prin decizia Administratorului.

Art. 21. COMPARTIMENTUL MECANIC                     
Se subordonează administratorului Transport Public Local Deva S.R.L și este în coordonarea directorului tehnic, precum și a Conducătorului activității de transport rutier şi are în principal următoarele atribuţii, competenţe şi responsabilităţi: 
- asigură repararea şi întreţinerea mijloacelor de transport auto în care scop se îngrijeşte de reducerea imobilizărilor mijloacelor de transport şi stabilirea necesarului de materiale şi piese de schimb pentru realizarea reparaţiilor autovehiculelor;
- asigură aplicarea unitară şi corectă a proceselor tehnologice reglementare, a lucrărilor de întreţinere zilnică şi reparaţii curente ce se execută în cadrul compartimentului;
- urmăreşte situaţia imobilizărilor, în baza evidenţelor din cadrul secţiei şi ia măsuri pentru reducerea continuă a acestora;
- asigură realizarea reparaţiilor generale şi capitale la mijloacele de transport auto.
- întocmeşte şi urmăreşte asigurarea necesarului de scule şi dispozitive necesare bunei desfăşurări a activităţii compartimentului;
- aduce la cunoștința Conducătorului activității de transport rutier, necesarul de materiale pentru întreţinerea zilnică şi reparaţiile curente ale autovehiculelor;  
- asigură recondiţionarea şi confecţionarea pieselor de schimb deficitare urmărind reducerea costurilor;
- urmăreşte respectarea normelor legale de securitate şi sănătatea muncii, privind executarea lucrărilor de reparaţii şi întreţinere a autovehiculelor;
- face propuneri şi colaborează cu celelalte compartimente specializate din cadrul societății, în vederea întocmirii proiectului de măsuri privind pregătirile de iarnă (necesar de piese de schimb, materiale);
- asigură executarea la timp şi de calitate a reparaţiilor de autovehicule;
- efectuează împreună cu Conducătorul activității de transport rutier, constatări tehnice şi diagnosticări pentru defecţiuni deosebite;
- ia măsurile necesare pentru ca instalaţiile, utilajele, etc, din dotare să fie exploatate în condiţii de deplină siguranţă;
- asigură gospodărirea judicioasă a pieselor, materialelor, energiei electrice, apă, gaze (unde este cazul), acţionând în vederea reducerii consumurilor, fără a influenţa însă bunul mers al activităţii de reparaţii şi întreţinere a mijloacelor de transport;
- asigură funcţionarea maşinilor, utilajelor şi instalaţiilor din cadrul secţiei, în condiţii de deplină siguranţă;
- asigură respectarea circuitului regulamentar al documentelor privind activitatea de întreţinere şi reparaţii, respectiv: foi de comandă, constatări, bonuri de consum pentru piese şi materiale etc;
- asigură folosirea integrală a timpului de lucru şi creşterea productivităţii muncii, prin menţinerea disciplinei, diminuarea timpilor neproductivi şi a absenţelor de la locul de muncă;
-participă în diverse comisii de recepție sau alte comisii constituite la nivelul societății ;
- asigură dezvoltarea și funcționarea sistemului de control intern managerial, conform OSGG nr.600/2018 privind aprobarea Codului controlului intern managerial al entităților publice;
- asigură arhivarea documentelor repartizate, produse sau gestionate, conform normelor legale în vigoare;
- execută orice alte dispoziţii primite de la conducerea Transport Public Local Deva S.R.L.
În perioada concediului de odihnă sau în lipsa justificată a persoanelor din cadrul compartimentului, atribuţiile acestora  se delegă prin decizia Administratorului.

Art.22.  COMPARTIMENTUL ÎNTREȚINERE  ȘI SPĂLĂTORIE 
Se subordonează administratorului Transport Public Local Deva S.R.L și este în coordonarea directorului tehnic, precum și a Conducătorului activității de transport rutier şi are în principal următoarele atribuţii, competenţe şi responsabilităţi: 
-  să curețe și să lustruiască autovehiculele din cadrul Transport Public Local Deva S.R.L; 
-  să asigure zilnic curăţenia din mijloacele de transport ;
-  să anunţe de îndată conducerea societății de orice neregulă constatată ;
-  să ia în primire toate materialele necesare asigurării curăţeniei, având obligaţia să asigure păstrarea și utilizarea acestora în bune condiţiuni;
- aduce la cunoștința Conducătorului activității de transport rutier, necesarul de materiale pentru asigurarea curățeniei;  
- să manifeste grijă deosebită în mânuirea și utilizarea materialelor și echipamentelor pe care le are in primire pentru a evita avarierea, distrugerea sau pierderea lor; 
- să respecte cu stricteţe regulile de SSM si P.S.I. din obiectivul unde desfăşoară serviciul;
Atribuţii pe linie de Pază 
- asigură integritatea bunurilor şi valorilor nominalizate în planul de pază; 
- permite accesul în societate în conformitate cu reglementările legale şi a dispoziţiilor interne; 
- la intrarea în post verifică dacă mijloacele de alarmă şi pază se află în stare de funcţionare, verifică locurile vurnerabile cu privire la existenţa şi starea de funcţionare a încuietorilor, a amenajărilor tehnice; 
- să urmărească ca persoanele cărora li s-a permis accesul în incintă să se deplaseze numai în locurile pentru care au primit permisiunea de acces; 
- execută paza şi apărarea clădirilor şi a bunurilor aflate în incinta obiectivului; 
- să cunoască prevederile legale privind accesul în obiectiv şi regulile stabilite în planul de pază; 
- execută orice alte dispoziţii primite de la conducerea Transport Public Local Deva S.R.L.
În perioada concediului de odihnă sau în lipsa justificată a persoanelor din cadrul compartimentului, atribuţiile acestora  se delegă prin decizia Administratorului.

                                                   CAPITOLUL IV
                                                    DISPOZIȚII FINALE 

Art.23. Cunoașterea prevederilor prezentului Regulament de Organizare și Funcționare și aplicarea acestuia pentru asigurarea bunei desfășurări a activității societății este obligatorie pentru toți salariații Transport Public Local Deva S.R.L.
Art.24. (1) Atribuțiile și sarcinile de serviciu pentru fiecare salariat se concretizează în cadrul fiecărui compartiment prin fișa postului. Fișa postului după aprobare se comunică salariatului; 
(2) Sarcinile și atribuțiile de serviciu vor fi completate sau modificate în raport cu schimbările ce survin, fie din cauza modificării structurii de personal, fie ca urmare a apariției de noi sarcini. 
Art.25. (1) Prezentul Regulament de Organizare și Funcționare al Transport Public Local Deva S.R.L, se completează, de drept, cu actele normative în vigoare.
(2) În temeiul prezentului regulament și cu respectarea dispozițiilor legale în vigoare, Administratorul Transport Public Local Deva S.R.L elaborează Regulamentul de Ordine Interioară al unității.
(3) Orice modificare și completare a prezentului regulament vor fi propuse de către Administratorul Transport Public Local Deva S.R.L, în vederea aprobării de către Adunarea Generală a Asociaților.

